Eleanor Roosevelt

Liv og virke
Bakgrunn
Eleanor Roosevelt ble født den 11. oktober 1884 i New York City, som datter til president Theodore Roosevelts yngre bror, Elliott. Hennes foreldre døde tidlig, og hun vokste opp hos sin mormor. Eleanor var et blygt og ensomt barn og fikk sin utdannelse i Europa.
1905–1945
Eleanor Roosevelt giftet seg 17. mars 1905 med sin fjerne slektning Franklin D. Roosevelt, senere USAs president. De to tilhørte forskjellige grener av samme slekt, som etterkommere av Claes von Rosenvelt, opprinnelig innvandret fra Nederlandene en gang mellom 1638 og 1649. Han bosatte seg i Ny Amsterdam – det vil si sør på Manhattan i dagens New York City.  Hans sønn Nicholas Roosevelt var farfars farfars farfars far til Eleanor, og farfars farfars farfar til Franklin. Eleanor og Franklin fikk seks barn, hvorav det ene døde som baby.

Da hennes ektemann ble lam i 1921, inntok hun en mer aktiv rolle innen politikken og deltok ofte i møter i hans sted. Det var Franklins politiske rådgiver og nære venn, Louis Howe (kjent som «mannen bak Roosevelt»), som overtalte Eleanor til å tale på politiske møter.<ref>[https://www.pbs.org/wgbh/americanexperience/features/eleanor-howe/ «Eleanor Roosevelt: The Man Behind Roosevelt», American experience]

I 1933 ble ektemannen USAs president. I sin tid i Det hvite hus reiste Eleanor Roosevelt viden omkring og inspiserte kullgruver, fengsler og militærforlegninger. Hun var tidvis kontroversiell som «førstedame» på grunn av sin frittalenhet om saker vedrørende humanitære reformer og borgerrettigheter. Hun brøt med tradisjoner og holdt regelmessig pressekonferanser, foreleste og skrev i årene 1935-62 en egen spalte, My Day, seks dager i uken[https://www.pbs.org/wgbh/americanexperience/features/eleanor-my-day/ «Eleanor's Take on the Day», American experience]</ref> og publisert i aviser rundt om i verden.«Eleanor Roosevelt - de mänskliga rättigheternas arkitekt», Sveriges radio 5. januar 2016 I 1940 leverte kvinner fra Virginia en formell protest til presidenten fordi hans kone hadde vært til stede på en dansetilstelning i Washington D.C. der fargede deltok. «Faren ligger ikke i degenerasjonen av pikene som deltok i dansen, for de var allerede av usleste slag,» skrev damene, «men i det faktum at fru Roosevelt lånte nærvær og verdighet til denne ydmykende affære; at den amerikanske presidents hustru sanksjonerte en dansetilstelning der begge raser deltok, og at hennes eksempel kanskje vil følges av tankeløse hvite.»Max Hastings: All hell let loose (s. 401), Harper press 2011, ISBN 978-0-00-745072-5

På 1940-tallet var hun blant stifterne av Freedom House og støttet dannelsen av De forente nasjoner (FN).

Fra 1945
Eleanor Roosevelt vant stor beundring verden over etter ektemannens død i 1945, da president Harry S. Truman utnevnte henne og USAs senat godkjente henne til FN-delegat. I 1961 ble hun igjen utnevnt som FN-delegat, denne gang av president John F. Kennedy.Jahr, Ida: «Eleanor Roosevelt» i Store norske leksikon på snl.no. Hentet 5. august 2024 fra 

Eleanor døde den 7. november 1962 og ligger begravet ved siden av sin ektemann i Hyde Park i New York, etter Franklins instruksjoner «der soluret står i hagen».Ekteparet Roosevelts gravsted

Ettermæle
I 1973 ble hun stemt inn i National Women’s Hall of Fame. I 1999 fikk hun plass på en ti-på-topp-liste over de mest beundrede mennesker på 1900-tallet, der Moder Teresa fikk førsteplassen.<ref>Mother Teresa Voted by American People as Most Admired Person of the Century, Gallup International Association. 31. desember 1999

 Referanser 

 Litteratur 
 Norderval, Ingunn (2015): Nobelkomiteen og kvinnene 1901-1960 Internasjonal kvinneliga for fred og frihet. ISBN 978-82-999783-0-9
 Roosevelt, Eleanor (1992): The Autobiography of Eleanor Roosevelt, Da Capo Press ed., paperback, ISBN 0-306-80476-X, dacapopress.com
 Roosevelt, David B. (2002): Grandmère: A Personal History of Eleanor Roosevelt, Warner Books, innb, 2ISBN 0-446-52734-3

 Eksterne lenker 





Kategori:USAs førstedamer
Kategori:Kvinnesaksforkjempere fra USA
Kategori:National Women's Hall of Fame
Kategori:Personer fra New York City
Kategori:Personer fra USA av nederlandsk opphav
Kategori:Mottakere av Nansenprisen